UNIVERSITATEA „SAPIENTIA” DIN CLUJ-NAPOCAVizat,
Consilier juridic U.S.

________________

Facultatea de Științe și Arte.
NR. DE ÎNREGISTRARE _1_/______/_____________

Contract de şcolarizare
Art. 1 Părţile contractului:
1.1 Universitatea „Sapientia”, cu sediul în Cluj-Napoca, str. Matei Corvin nr. 4, jud. Cluj, având cod de înregistrare fiscală RO14645945, având site-ul oficial la adresa de Internet www.sapientia.ro, reprezentată legal prin prof. dr. Tonk Márton - rector, în calitate de instituţie de învăţământ superior particulară acreditată, înfiinţată prin Legea nr. 58/2012, numită în continuare Universitate, şi
1.2 _____________________________________________, cu domiciliul stabil în ________________________________, str. ________________________________, nr. ______, judeţul ______________, născut la data de ________________, identificat cu actul de identitate CI, seria ____ nr. ____________, C.N.P. _________________________________, în calitate de student în cadrul instituției de învăţământ superior Universitatea „Sapientia”din Cluj-Napoca, Facultatea de Științe ale Vieții și Sport din Sfântu Gheorghe, domeniul _________________________________________________________________________________, specializarea ____________________________________________________________, forma de învăţământ cu frecvenţă, admis în urma examenului de admitere din sesiunea iulie 2026,  numit în continuare Student.
2. Obiectul contractului:
2.1. Obiectul prezentului contract constituie stabilirea cadrului legal şi a dispoziţiilor care guvernează raporturile juridice intervenite între Universitate şi Student şi care stabilesc drepturile şi obligaţiile care revin fiecărei părţi contractante.
3. Termenul contractului:
Prezentul contract se încheie pentru întreaga durată de şcolarizare, cu începere din anul universitar 2026/2027, în baza deciziei rectorului privind înmatricularea studentului.
4. Drepturile şi obligaţiile părţilor
4.1. Drepturile şi obligaţiile Universităţii şi ale Studentului sunt cele prevăzute de legislaţia în vigoare, de regulamentele interioare ale Universităţii, publicate pe site-ul Universităţii, de deciziile Senatului şi ale Consiliilor facultăţilor, făcute publice prin afişare pe avizierele facultăţilor şi de contractul de studiu încheiat anual între Universitate, reprezentată de Decan ca împuternicit al Rectorului, şi Student, respectiv de dispoziţiile prezentului contract.
4.2. Regulamentul de studiu al Universităţii şi Procedura de evaluare a activităţii profesionale a studenţilor, anexă a Regulamentului este parte integrantă a contractului de care studentul ia cunoştinţă, şi este de acord cu acesta în momentul semnării contractului de şcolarizare. 
4.3. Drepturile şi obligaţiile Universităţii
4.3.1. Stabileşte şi asigură condiţiile de desfăşurare a procesului de învăţământ prevăzute în planul de învăţământ al specializării în concordanţă cu misiunea asumată.
4.3.2. Asigură măsurile de securitate specifice fiecărui loc de muncă, instruirea periodică şi instructajul la locul de muncă a cursanţilor.
4.3.3. Stabileşte criteriile de ierarhizare a studenţilor pe locuri fără taxă de şcolarizare. Statutul de student scutit de plata taxei de şcolarizare pentru anul universitar în curs se stabileşte la începutul fiecărui an universitar, în baza rezultatelor obţinute la concursul de admitere (pentru anul I), respectiv în anul universitar precedent (pentru anii superiori de studiu), conform hotărârii Senatului Universităţii şi Regulamentului de studiu al Universităţii.
4.3.4. Stabileşte anual, prin decizia Senatului universitar cuantumul taxei de şcolarizare şi a taxelor administrative şi aduce la cunoştinţa studenţilor prin publicare pe site-ul Universităţii, prin afişare pe avizierele facultăţilor şi prin anexarea lor la contractul de studii.
4.3.5. Stabileşte modul de plată a taxei de şcolarizare. Taxa de şcolarizare este plătibilă în lei, în modul şi termenul stabilit de către fiecare facultate în parte, anunţat prin afişare şi prin platforma electronică Neptun, date şi condiţii care constituie parte integrantă a prezentului contract.
4.3.6. Stabileşte condiţiile înscrise în contractul de şcolarizare şi în contractele anuale de studiu.
4.3.7. Supraveghează modul de respectare a contractului de şcolarizare şi de studiu de către fiecare cursant.
4.3.8. Informează studentul prin platforma electronică Neptun de obligaţiile acestuia legate de gestionarea şi administrarea studiilor.
4.3.9. La stabilirea formaţiilor de studiu nu va face distincţie între cele două categorii de studenţi (cu sau fără taxă de şcolarizare).
4.3.10. Universitatea se obligă să returneze avansul de taxă de studii studenţilor admişi iniţial pe locuri cu taxă, care, în urma finalizării listei studenţilor înscrişi sunt declaraţi scutiţi de plata taxei pentru anul I de studiu.
4.3.11. Universitatea se obligă ca în cazul retragerii studentului de la studii sau a exmatriculării acestuia conform dispoziţiilor  Cap. I, secţ. 5, pct. 8, lit. a.)-h.) din Regulamentul de studii al universităţii să restituie taxele de studii achitate în avans de către student, cu reţinerea contravalorii serviciilor puse la dispoziţia acestuia până la data solicitării retragerii de la studii, respectiv până la data pronunţării deciziei Rectorului cu privire la exmatriculare.
4.4. Drepturile şi obligaţiile studentului
4.4.1. Studentul are dreptul de frecventare a cursurilor, seminariilor, şi aplicațiilor practice / laboratoarelor într-un cadru programat stipulat în orar sau în programele de cercetare, respectiv la efectuarea practicii de specialitate.
4.4.2. Studentul are dreptul să susţină în sesiunile programate, examenele şi alte forme de verificare a cunoştinţelor conform cu Regulamentul de studiu, parte integrantă a prezentului contract.
4.4.3. Studentul beneficiază de toate facilităţile stabilite prin reglementările adoptate de Senatul Universităţii.
4.4.4. Studentul are dreptul de a folosi infrastructura instituţiei (biblioteca, sălile de proiectare, laboratoarele de specialitate şi cele de cercetare, laboratoarele de informatică, studioul, reţeaua de internet) în scopul pregătirii sale profesionale, cu respectarea reglementărilor specifice privind utilizarea acestora.
4.4.5. Studentul are dreptul de a participa la programele de mobilitate și la proiectele de concurs oferite de Universitate cu respectarea regulamentului aferent fiecărui program sau proiect în parte.
4.4.6. Studenţii au dreptul de a fi reprezentaţi în forurile decizionale - Consiliul Facultăţii, Senat - ale Universităţii şi în comisiile de lucru ale acestora.
4.4.7. Studenţii au obligaţia 
a) de a respecta reglementările adoptate de către Universitate;
b) de a respecta măsurile de protecţia muncii specifice laboratoarelor, atelierelor, staţiunilor experimentale precum şi cele cu privire la prevenirea incendiilor, accidentelor şi bolilor profesionale;
c) de a păstra integritatea bunurilor, echipamentelor, obiectelor de inventar și ale mijloacelor fixe ale Universității, utilizate de către Student în cadrul activității de învățământ și de cercetare desfășurat în cadrul Universității;
d) de a îndeplini cele asumate prin  prezentul contract şi prin contractele anuale de studiu;
e) de a consulta cu regularitate zilnică platforma de comunicare electronică Neptun şi de a utiliza această aplicaţie pentru gestionarea şi administrarea studiilor;
f) de a aduce la cunoştinţa conducerii facultăţii orice situaţie de natură să atragă modificarea statutului lor;
g) să achite taxa de şcolarizare pentru acel an universitar în care nu este scutit de plata acesteia, în modul şi termenul stabilit în contractul de studiu şi anunţat prin afişare de către fiecare facultate, cuantum ce poate fi modificat anual de Senatul universităţii. În anul universitar 2026-2027 cuantumul taxei de şcolarizare este de _____________ RON;
h) să achite orice altă taxă, prevăzută în contractul de studiu, în Regulamentul de studiu, respectiv în deciziile Senatului Universităţii în modul şi termenul stabilit în contractul de studiu şi anunţat prin afişare de către fiecare facultate;
i) să suporte penalităţile de 0,5 % din suma neachitată, pentru fiecare zi de întârziere, iar în caz contrar după 30 de zile de la scadenţă, poate fi exmatriculat.
4.4.8. Detalierea tuturor drepturilor şi obligaţiilor studenţilor şi a organizaţiei studenţeşti este cuprinsă în Carta Universităţii și în Codul universitar al drepturilor şi obligaţiilor studenţilor.
5. Încetarea contractului:
5.1 Prezentul contract încetează şi se reziliază în următoarele situaţii:
a. studentul nu a efectuat în termenul prevăzut de Regulamentul de studiu al Universităţii înscrierea necesară continuării studiilor şi nu a cerut întreruperea studiilor, în cazul neînregistrării în sistemul electronic Neptun, din data de începere a anului academic în curs, stabilit prin decizia rectorului;
b. dacă studentul este exmatriculat din motive de studiu, din momentul pronunţării/rămânerii definitive a deciziei rectorului privind exmatricularea;
c. dacă studentul este exmatriculat din motive disciplinare sau etice, din momentul pronunţării/rămânerii definitive a deciziei rectorului privind exmatricularea;
d. dacă studentul nu îşi respectă obligaţiile de plată la care s-a angajat prin contractul de şcolarizare, din prima zi a anului universitar următor celui aferent datoriilor neonorate , stabilit în ordinul de exmatriculare emis de rector;
e. la cererea studentului, de la data aprobării acesteia de către rector, respectiv de decan;
f. în caz de transfer la altă instituție de învățământ superior, începând din prima zi a anului universitar următor acceptării cererii de transfer;
g. după expirarea termenului maxim stabilit pentru prelungirea studiilor, din data începerii următorului an universitar stabilită prin decizia rectorului;
h. prin ajungerea la termen, la încheierea studiilor, în ziua stabilită prin decizia rectorului.
5.2. În cazul rezilierii contractului de şcolarizare înainte de termen, se reziliază şi contractul de studii în vigoare.
5.3. În cazul rezilierii înainte de termen a contractului de şcolarizare şi a contractului de studii părţile se obligă să execute obligaţiile deja scadente între ele, dovedit prin depunerea la Decanat a fişei de lichidare semnat de toate părţile implicate.
5.4. Încetarea prin orice mod a prezentului contract atrage după sine de drept şi încetarea calității de student a Studentului.
6. Alte clauze:	
6.1. Înmatricularea (înscrierea) în anul I de studiu şi semnarea contractului de şcolarizare se face până la data anunţată de fiecare facultate. Dacă termenul de înscriere este depăşit, candidatul declarat admis nu dobândeşte statutul de student. 
6.2. Pe întreaga durată de şcolarizare, studenţii pot beneficia de bursă asigurată de universitate, în condiţiile stabilite de către Senat şi de Regulamentul de burse al universităţii.
6.3. Evidenţa privind taxele de şcolarizare se va ţine de către Decanatul fiecărei facultăţi şi Direcţia Administrativ-Economică a facultăţii în cauză.
6.4. Notificarea de confidenţialitate privind protecţia datelor cu caracter personal, respectiv Notificarea de confidenţialitate privind protecţia datelor cu caracter personal pentru examinarea online constituie anexa prezentului contract.

Prezentul contract s-a încheiat astăzi _________________, la Cluj-Napoca, în 2 (două) exemplare, câte unul pentru fiecare parte contractantă. Pentru Universitatea "Sapientia", prezentul contract este semnat de către decanul Facultăţii de Științe și Arte., împuternicit de Rector.
Universitatea „Sapientia” prin Decan 					Student
dr. Náhlik András ______________________				_____________________________

Director administrativ-economic __________________________

